Santa Tell Me

Santa Tell Me, ամերիկացի երգչուհի Արիանա Գրանդեի ամանորյա երգը։ Երգի հեղինակներն են Գրանդեն, Իլյա Սալմանզադեհը և Սավան Կոտեքան։ Երգը համացանցում թողարկվել է 2014 թվականի նոյեմբերի 24-ին՝ iTunes հավելվածի միջոցով և ներառված է եղել Արիանայի «Christmas Kisses» ալբոմի ճապոնական վերաթողարկման մեջ։ «Santa Tell Me»-ն ամանորյա երգ է՝ ռիթմ ընդ բլյուզ ոճով։  
Առևտրային առումով «Santa Tell Me»-ն թոփ 10-է հասել Ավստրիայում, Դանիայում, Ֆինլանդիայում, Նիդեռլանդներում, Նորվեգիայում, Շվեդիայում, Հարավային Կորեայում և Շվեցարիայում, և թոփ 20՝ Ավստրալիայում, Կանադայում, Չեխիայում, Գերմանիայում, Իռլանդիայում, Նոր Զելանդիայում, Սլովակիայում և Միացյալ Թագավորությունում։ Երգը ԱՄՆ Billboard Hot 100 հիթ շքերթ է մտել 65 համարի տակ՝ բարձրանալով մինչև 42 համարը։ Երգի տեսահոլովակը, որի  ռեժիսորը Քրիս Մարրս Փիլիերոն է, 2014 թվականի դեկտեմբերի 12-ին տեղադրվել է Vevo-ում Գրանդեյի պաշտոնական էջում։ 2014 թվականի նոյեմբերի 18-ին Արիանան առաջին անգամ կատարել է երգը Լոս Անջելեսի Շրինե լսարանում անցկացված համերգի ժամանակ։

Նախապատմություն 
2013 թվականի դեկտեմբերի 17-ին Արիանան թողարկել է իր առաջին ամանորյա ալբոմը՝ «Christmas Kisses»: Ալբոմում ներառված է չորս նոր երգ, որոնցից են «Love Is Everything» և «Snow in California» երգերը։ Այնտեղ ներառված են նաև «Santa Baby» և «Wham!» խմբի «Last Christmas» դասական երգերի քովեր տարբերակները։

Արիանան «Santa Tell Me» երգն առաջին անգամ հիշատակել է հոկտեմբերի 28-ին՝ Թվիթքամում։ Ուղիղ եթերում Արիանան ասել է, որ սկզբնապես չէր ցանկանում ամանորյա երգ թողարկել, բայց հետո մտափոխվել է։ Արիանան նաև ասել է, որ «Santa Tell Me» երգը նաև տեսահոլովակ է ունենալու, և որ այս երգն իր ձայնագրած ամենասիրելի ամանորյա երգն է։ 
2014 թվականի նոյեմբերի 13-ին նա իր Թվիթերի էջում պաշտոնական գրառում է կատարել, նշել երգի անունը և հայտարարել, որ այն թողարկվելու է նոյեմբերի 24-ին։ Երգը թողարկվել է նաև ԱՄՆ-ի հիմնական ռադիոյով։

Ստեղծագործություն 
«Santa Tell Me»-ն ամանորյա երգ է՝ ռիթմ ընդ բլյուզ ոճով։ Այն գրված է սոլ մաժոռում։ Գրանդեի վոկալը B3-ից հասնում է մինչև A5: Երգում Արիանան հարցնում է Սանտային, թե իր նոր ընկերը արդյո՞ք «իրոք մտահոգվում է» և չի լիքի իրեն իր նախկին ընկերոջ նման։

Քննադատություն 
«Santa Tell Me» երգը տարբեր արձագանքներ է ստացել։ «Idolator» վեբ էջի աշխատակից Ռոբի Դաուն երգի մասին ասել է, որ այն դասական գործիքավորմամբ, գեղեցիկ երգ է, տոնական երանգով, տոների ժամանակ կոտրված սրտերին ուրախացնելու համար հարմար տեքստով։ Մինչդեռ «Յու-Ես-Եյ Թուդեյ»-ի աշխատակից Բրայան Մանսֆիլդը բացասական է վերաբերվել երգին՝ այն համեմատելով  Մրայա Քերիի «All I Want for Christmas Is You» երգի հետ և անվանելով սեզոնային ֆավորիտ դառնալու անհաջող  փորձ։

Առևտրային կատարողականություն 
ԱՄՆ-ում «Santa Tell Me» երգը ԱՄՆ Billboard Hot 100 չարթ է մտել 2014 թվականի դեկտեմբերի 13-ին՝ 65 համարի ներքո՝ այնուհետև հասնելով 42 համարին։ Երգը հայտնվել է նաև 2014 թվականի դեկտեմբերի 27-ի Billboard Adult Contemporary հիթ շքերթում։ 2015 թվականի հունվարի 10-ին երգը գլխավորել է Billboard-ի թոփ 100 տոնական երգեր հիթ շքերթը։ Կանադայում «Santa Tell Me» երգը մուտք է գործել Canadian Hot 100 հիթ շքերթ 73 համարի ներքո՝ 2019 թվականին հասնելով 18-րդ հորիզոնականի։ 2018 թվականի տվյալներով երգը ԱՄՆ-ում վաճառվել է 597 000 օրինակով։ 
2014 թվականի դեկտեմբերի վեցին Միացյալ Թագավորությունում «Santa Tell Me» երգը 73 համարի ներքո մուտք է գործել UK Singles Chart՝ երեք շաբաթ հետո զբաղեցնելով 68-րդ հորիզոնականը։ 2015 թվականին երգին չի հաջողվել վերստին մտնել հիթ-շքերթ, բայց 2016 թվականին հասել է 90 համարին։ 2017 թվականին «Driving Home for Christmas», «Step into Christmas» և մի շարք այլ երգերի հետ այն գլխավոր հորիզոնականներում է եղել ՄԹ-ում՝ այս անգամ հիթ-շքերթ մտնելով 60 համարի ներքո՝ նույն շաբաթում բարձրանալով 29։ 2018 թվականի դեկտեմբերի 28-ին այն հասել է 13 համարին, նույն ցուցանիշը գրանցելով նաև 2019 թվականի դեկտեմբերին։

Երաժշտական տեսահոլովակ 
Տեսահոլովակը պաշտոնապես թողարկվել է 2014 թվականի դեկտեմբերի 12-ին։ Նրա ռեժիսորներն էին Ալֆրեդո Ֆլորեսը և Ջոնես Քրոուն։ Տեսահոլովակում Գրանդեն պարում և ծիծաղում է իր ընկերների հետ՝ միմյանց նվերներ տալով։ 2016 թվականի նոյեմբերի 26-ին այն հավաքել է 100 միլիոն դիտում՝ դառնալով Արիանայի 14-րդ երգը, որը արտոնագիր է ստացել Vevo-ի կողմից։

Կենդանի կատարումներ 
Արիանա Գրանդեն «Santa Tell Me»-ն առաջին անգամ կատարել է 2014 թվականի նոյեմբերի 18-ին՝ Լոս Անջելեսի Շրինե լսարանում «A Very Grammy Christmas» համերգի ժամանակ։ 2014 թվականի դեկտեմբերի 5-ին այդ համերգը հեռարձակվել է «CBS» հեռուստառադիոյով։ Նա «Santa Tell Me» երգը կատարել է նաև «Jingle Ball Tour 2014» շրջագայության ժամանակ։ 2014 թվականի դեկտեմբերի 8-ին Գրանդեն կատարել է այն Disney Parks Frozen Christmas Celebration TV-ի եթերում։ Երգը ներառված է եղել Գրանդեի «Sweetener World Tour» շրջագայության երգացանկում՝ «December», «True Love», «Wit It This Christmas» և «Winter Things» երգերի հետ։

Հիթ-շքերթներ

Շաբաթական հիթ-շքերթներ

Տարեվերջյան հիթ-շքերթներ

Հավաստագրումներ

Ծանոթագրություններ

Արտաքին հղումներ 
 Official website
 
 

Արիանա Գրանդեի երգեր
2014 սինգլներ
2014 երգեր
Սուրբծննդյան երգեր